
На основу члана 7.-9. Посебног колективног уговора за здравствене установе чији је оснивач Република Србија, Аутономна покрајина и јединица локалне самоуправе (Службени гласник РС бр.96/19)  и инструкције Министарства здравља број 112-01-151/2020-02 од 06.03.2026.године, вд  директор Дома здравља“Maли Зворник“ расписује:

О   Г   Л   А   С

За пријем у радни однос на ОДРЕЂЕНО време са пуним радним временом за радно место   Доктор медицине специјалиста изабрани лекар - 1 извршилац 



[bookmark: _Hlk149288275]За пријем у радни однос на одређено време - Доктор медицине специјалиста изабрани лекар – 1 извршилац  – за рад у Служби за здравствену заштиту жена и деце, денталну медицину и медицинску дијагностику	- Одељење за здравствену заштиту жена и деце,  на одређено време до 1 године.



УСЛОВИ  :
· стручни испит;
· лиценца;
· познавање рада на рачунару;
· најмање шест месеци радног искуства у звању доктора медицине.


Кандидат је дужан да уз пријаву на оглас достави следећа документа :
-Пријаву на оглас,
- биографија/СВ
- оверена фотокопија личне  карте или копију очитане личне карте
- оверену фотокопију дипломе 
- оверену фотокопију уверења о положеном стручном испиту
- извод из матичне књиге рођених
- уверење о држављанству
- оверена фотокопија лиценце издата од надлежне коморе 
- доказ о радном искуству.

Опис посла:
· превенира, дијагностикује и лечи болести, повреде и друге физичке и менталне поремећаје коришћењем специјализованих метода и техника, кроз примену принципа и процедура савремене медицине, о чему води прописану медицинску документацију;  
· организује и спроводи мере на очувању и унапређењу здравља појединца и породице, ради на откривању и сузбијању фактора ризика за настанак болести, прати здравствено стање деце на свом подручју и осигурава податке за потребе здравствене статистике, утврђује ризике за здравље, предлаже и спроводи мере за њихово отклањање, спроводи здраствено васпитне активности и остварује сарадњу са кључним појединцима и организацијама у заједници;  
· ради у превентивним саветовалиштима;
·  учествује у раду и планирању развојног саветовалишта;
·  прати психофизички развој деце ометене у развоју;
· сарађује са психологом, логопедом, социјалним радником, физијатром у циљу побољшања здравственог стања деце са сметњама у развоју;  
· даје налоге за посете новорођенчадима патронажним сестрама;
·  даје савете за негу и исхрану новорођечади;
·  организује и спроводи прописане систематске и скрининг прегледе;
·  спроводи систематску континуирану вакцинацију деце према календару обавезних вакцинација; 
·  ради на превенцији ишчашења кукова код деце;
·  учествује у посебним програмима (вакцинација, мере у току епидемија и масовних несрећа, мере за рано откривање болести);  
· обавља специјалистичке прегледе и упућује на даљу дијагностику и прегледе,одређује начин и врсту лечења, прати ток лечења и усклађује мишљење и предлоге за наставак лечења,одређује врсту и дужину кућног лечења и прати његово спровођење, одређује дужину привремене спречености за рад родитеља болесног детета.  
· обавља ултразвучне прегледе по потреби
·  прописује лекове и медицинска средства, као и медицинско - техничка помагала;
·  даје оцену о здравственом стању деце и упућује родитеље на оцену радне способности, 
· по потреби прати пацијента у хитном санитетском транспорту до одговарајуће здравствене установе;  
· учествује у унапређењу квалитета здравствене заштите;
· обавља консултације са другим здравственим радницима и здравственим сарадницима;
· учествује у едукацији студената, лекара на стажу и лекара на специјализацији као и осталих профила здравствених радника и сарадника.  
· обавља и друге послове у оквиру своје струке по налогу непосредног и/или вишег руководиоца. 
·  за свој рад одговоран је шефу одељења, и/или вишем руководиоцу

Рок за подношење пријава је 8 дана од дана објављивања на  web сајту Дома здравља „Мали Зворник“.
Оглас ће бити објављен на web сајту Националне службе за запошљавање, Министарства здравља Републике Србије и сајту Дома здравља „Мали Зворник“.
Пријаве се подносе на адресу : Дом здравља „Мали Зворник“ ул. Рибарска 25, 15318 Мали Зворник, или у управу  сваког радног дана од 7 до 15 часова.
Неблаговремене и непотпуне пријаве се неће разматрати.
Пријавом на оглас кандидат даје своју сагласност за обраду података о личности у сврхе избора за пријем у радни однос. Подаци се не могу користити у друге сврхе.

Кандидати који испуњавају услове из огласа могу бити позвани на разговор ради пружања додатних података који могу бити важни за одлуку о пријему (претходно искуство о раду, додатно образовање или оспособљеност, дужина трајања школовања и сл.).

								вд      Д и р е к т о р , 
                                                                               Валентина Ристић, дипл економиста

